Wanneer ons te veel daar gaan krap, gaan ons seerkry. Wanneer ons te veel die gebeure waar hulle betrokke is, wil ontleed, gaan dit met ons baie sleg gaan. Ek het in die verlede reeds te vêr gegaan en dit was vir my persoonlik, elke keer ’n ongemaklike ervaring. Wat presies die agenda is, kan ek jou nie sê nie. My vermoede is dat hulle die politiek uiteindelik in ’n blik gaan druk, waar regstellende aksie iets van die verlede gaan word en waar die regering, uit ’n regering gaan bestaan wat gelyke regte aan wit en swart sal gee.
Of die gelyke regte vir die totale bevolking, of slegs sekere gedeeltes van die bevolking, goed of sleg sal wees, sal ons nie nou weet nie. Ons sal hulle nie kan stop nie en al wou ons so iets doen, sal ons nie kan nie.
Die Mosambiek se onstabiliteit kom op ’n goeie tyd. Dit is nou as jy ’n wit vel het. Die aankondiging van Mandela se dood gaan verseker ’n onstabiliteit in Suid-Afrika veroorsaak. En daardie onstabiliteit kan baie maklik deur ons mede SADEC bure uitgebuit word. Wanneer die SADEC lande skielik met hulle eie binnehuis politiek vir oorlewing moet baklei, sal Suid-Afrika sy eie politiek sonder inmenging kan bestuur.
Wanneer jy wil weet hoe RENAMO in Mosambiek vorder, moet jy die Mail en Guardian dophou. Maar ek dink nie dat dit nou al tyd is, om dit nou hier op AKSKA te bespreek nie.
Dzinesa sê Renamo se hulpbronne is uitgeput, daarom die stryd om ’n groter aandeel in die land se welvaart te kry.
“Ek sou maan teen paniek saai, maar daar is rede tot kommer en ons moet die situasie dophou,” het sy gesê.
Dzinesa beskryf die situasie as “’n opflikkering”. Dit kan ’n krisis genoem word omdat die veiligheidsituasie verswak is.
Hierdie artikel intereseer my oor die "reuse vrag wapens" wat glo deur 'n Chinese skip vir die Mosambiekse weermag in Maputo afgelaai is.
Nog konflik in die land blyk onvermydelik te wees te midde van berigte dat ’n reuse- Chinese skip pas ’n hele vrag wapens vir die Mosambiekse weermag in die Maputo-hawe afgelaai het.
Luidens veiligheidsverslae oor die situasie in die land het Renamo-vegters die naweek ’n minibus op die N1-pad van Machanga na Muxungué, suidwes van Beira, aangeval.
Volgens Suid-Afrikaners in die veiligheidsbedryf in Mosambiek moet buitelanders in geen omstandighede meer in die Sofala-gebied ry as hulle nie in ’n militêre konvooi is nie.
Afgesien van die misdaad wat die konflik tussen Renamo en die regeringsmagte teweeg bring, het die skrywer Mia Couto die naweek gewaarsku dat die ontvoering van sakelui in Maputo groot gevaar vir die land se ekonomie inhou.
Verlede Maandag is ’n sakeman in die middestad ontvoer. Dinsdag is ’n Asiatiese vrou by die Portugese skool ontvoer kort nadat sy haar seun afgelaai het.
Donderdag is nog ’n Asiatiese vrou, wie se man ’n bekende sakeman in die stad is, deur vyf mans met AK47’s ontvoer.